གཉིས་པ་སྐྱེ་མཆེད་བཅུ་གཉིས་ལ་ནང་གི་སྐྱེ་མཆེད་དྲུག་ནི།མིག་གི་དབང་པོ།རྣ་བའི་དབང་པོ།སྣའི་དབང་པོ།ལྕེའི་དབང་པོ།ལུས་ཀྱི་དབང་པོ།ཡིད་ཀྱི་དབང་པོ་དང་དྲུགཕྱིའི་སྐྱེ་མཆེད་དྲུག་ནི།གཟུགས་སྒྲ་དྲི་རོ་རེག་བྱ་ཆོས་ཀྱི་སྐྱེ་མཆེད་དང་དྲུག་ཡིན།མིག་གི་དབང་པོ་དང་མིག་གི་སྐྱེ་མཆེད་དོན་གཅིགགཟུགས་ཕུང་དང་གཟུགས་གཉིས་དོན་གཅིག་ཀྱང༌།གཟུགས་ཀྱི་སྐྱེ་མཆེད་དང་གཟུགས་གཉིས་དོན་མི་གཅིགགཟུགས་ཀྱི་སྐྱེ་མཆེད་ནི།མིག་ཤེས་ཀྱི་བཟུང་བྱ་ཁོ་ན་སྟེ་ཁ་དོག་དང་དབྱིབས་ལྟ་བུ།སྒྲ་དང་སྒྲའི་སྐྱེ་མཆེད་དང༌།རྣ་ཤེས་ཀྱི་མཉན་བྱ་གསུམ་དོན་གཅིག་ཡིན་ལ།དེ་བཞིན་དྲི་དང༌།རོ་དང༌།རེག་བྱ་ལ་ཡང་འདྲ།ཕྱི་ནང་གི་སྐྱེ་མཆེད་དང་པོ་ལྔ་ནི་སྐྱེ་མཆེད་གཟུགས་ཅན་པ་ཡིན།སེམས་ཡིད་རྣམ་ཤེས་གསུམ་དོན་གཅིག་པས་མིག་གི་རྣམ་པར་ཤེས་པ་སོགས་གཙོ་སེམས་གང་ཡིན་ཐམས་ཅད་ཡིད་ཀྱི་སྐྱེ་མཆེད་ཡིིན།ནམ་མཁའ་དང་སྟོང་ཉིད་སོགས་འདུས་མ་བྱས་ཀྱི་ཆོས་རྣམས་ཆོས་ཀྱི་སྐྱེ་མཆེད་ཡིན།